1.ปัจจัยความเสี่ยง

1.1 ความเสี่ยงในการประกอบธุรกิจ

  ---------------------- --------- --------- --------- --------- ---------
                                                                 

                                                                 

                                                                 

                                                                 

                                                                 

                                                                 

                                                                 
  ---------------------- --------- --------- --------- --------- ---------

ความเสี่ยงจากการพึ่งพิงลูกค้ารายใหญ่จำนวนน้อยราย

บริษัทฯ ได้มีการจัดแยกกลุ่มลูกค้าโดยกำหนดแบ่งออกเป็น 3 กลุ่มคือลูกค้ากลุ่มผู้ถือหุ้นใหญ่ของบริษัทฯ
กลุ่มลูกค้ารายใหญ่ กลุ่มลูกค้าทั่วไป โดยลูกค้ากลุ่มผู้ถือหุ้นมีจำนวน 3 ราย กลุ่มลูกค้ารายใหญ่ในปี
2550 มีจำนวน 5 ราย และนอกนั้นเป็นกลุ่มลูกค้าทั่วไปที่มีไม่ต่ำกว่า 20 ราย

บริษัทฯ มีสัดส่วนรายได้จากลูกค้ากลุ่มผู้ถือหุ้นบริษัทฯ จำนวน 3 ราย คิดเป็นร้อยละ 61
และจากกลุ่มลูกค้ารายใหญ่จำนวน 5 ราย คิดเป็นร้อยละ 19 และจากกลุ่มลูกค้าทั่วไปคิดเป็นร้อยละ
20 ของรายได้จากการขายของบริษัทฯ
จึงมีความเสี่ยงจากการพึ่งพิงลูกค้ารายใหญ่จำนวนน้อยรายในกรณีที่ลูกค้าอาจเปลี่ยนไปสั่งซื้อสินค้าจากผู้ประกอบการรายอื่น

ความเสี่ยงดังกล่าวอาจมีไม่มากนัก เนื่องจากลูกค้ากลุ่มผู้ถือหุ้นใหญ่ของบริษัทฯ
ยังต้องพึ่งพิงกระดาษคราฟท์กับบริษัทฯ ในสัดส่วนที่สูง
และกลุ่มลูกค้ารายใหญ่ก็ยังมีความสัมพันธ์ที่ดีมีการติดต่อซื้อขายกันมาเป็นเวลานาน นอกจากนี้บริษัทฯ
มีมาตรการในการกำหนดนโยบายการให้ส่วนลดทางการค้า
และเงื่อนไขเครดิตเทอมโดยดูจากปริมาณการสั่งซื้อเป็นหลักเพื่อจูงใจให้ลูกค้าสั่งซื้อสินค้าจากบริษัทฯ
ต่อไป และเพื่อเป็นแนวทางการในการป้องกันความเสี่ยงบริษัทฯ
จึงได้มีนโยบายการค้าเพื่อหาลูกค้ารายใหม่ๆ เพิ่มมากขึ้นจึงจะช่วยลดความเสี่ยงได้อีกทาง

ความเสี่ยงจากการถูกตัดราคาโดยกลุ่มผู้ผลิตรายใหญ่

เนื่องจากตลาดอุตสาหกรรมกระดาษคราฟท์อุปทานยังคงมีมากกว่าอุปสงค์อยู่มากการแข่งขันในตลาดจึงทวีความรุนแรงอย่างต่อเนื่องโดยเฉพาะด้านราคาและการกำหนดราคาในอุตสาหกรรมกระดาษคราฟท์
มักจะทำโดยกลุ่มบริษัทฯ ซึ่งเป็นผู้นำตลาด ทำให้บริษัทฯ
อาจมีความเสี่ยงจากการถูกตัดราคาโดยกลุ่มผู้ผลิตรายใหญ่

เพื่อเป็นการลดความเสี่ยงที่อาจจะเกิดขึ้น บริษัทฯ
ให้ความสำคัญกับการควบคุมต้นทุนการผลิตและคุณภาพของสินค้าให้อยู่ในระดับที่สามารถแข่งขันได้กับผู้ผลิตรายใหญ่
และส่งเสริมการสร้างความสัมพันธ์ที่ดีกับลูกค้าอย่างต่อเนื่อง และเนื่องจากผลิตภัณฑ์ของบริษัทฯ
มีคุณภาพเป็นที่ยอมรับในตลาดต่างประเทศและระดับราคาที่สามารถแข่งขันได้ในตลาดโลก
การส่งผลิตภัณฑ์ไปขายต่างประเทศก็จะช่วยลดการพึ่งพิงตลาดภายในประเทศได้อีกทาง

-   

-   

-   

-   

-   1.2 ความเสี่ยงเกี่ยวกับการผลิต

  ----------------------- ----- ----- ----- ----- ----- ----- ----- -------
                                                                    

                                                                    
  ----------------------- ----- ----- ----- ----- ----- ----- ----- -------

ความเสี่ยงจากการพึ่งพิงแหล่งวัตถุดิบที่สำคัญกับผู้จำหน่ายเพียงรายเดียว

บริษัทฯ มีการสั่งซื้อน้ำซึ่งเป็นปัจจัยผลิตที่สำคัญจากบริษัทฯ ที่ผลิตน้ำเพียงรายเดียวจึงทำให้บริษัทฯ
มีความเสี่ยงในการถูกยกเลิกการจัดหาน้ำเพื่อใช้ในอุตสาหกรรมหรือถูกกำหนดราคาซื้อที่สูงกว่าผู้จัดจำหน่ายรายอื่นอย่างมีสาระสำคัญซึ่งอาจส่งผลกระทบต่อผลประกอบการของบริษัทฯ
ได้

บริษัทฯ ได้มีการทำสัญญาซื้อขายน้ำเป็นสัญญาอายุ 3 ปี ซึ่งตามสัญญาระบุว่าบริษัทฯ
ผู้จัดจำหน่ายน้ำจะไม่กำหนดอัตราค่าน้ำสูงกว่าราคาตลาดและจะต้องเป็นอัตราที่เท่ากันหรือต่ำกว่าที่จัดจำหน่ายให้ผู้ซื้อน้ำเพื่อใช้ในอุตสาหกรรมรายอื่น

ความเสี่ยงจากการมีสายการผลิตเพียงสายการผลิตเดียว

บริษัทฯ มีสายการผลิตเพียงสายการผลิตเดียวเท่านั้น
โดยสายการผลิตประกอบด้วยเครื่องจักรหลายที่มีโอกาสนำไปซ่อมแซมจึงทำให้อาจต้องหยุดเดินสายการผลิตบางส่วนหรือหยุดทั้งสายการผลิต
บริษัทฯ จึงมีความเสี่ยงในการพึ่งพิงสายการผลิตเพียงสายเดียว

บริษัทฯ มีการเตรียมการเพื่อป้องกันการชำรุดของเครื่องจักรโดยบริษัทฯ
จะมีการปิดการเดินเครื่องเพื่อซ่อมบำรุงรักษาเครื่องจักรตามตารางเวลาอย่างสม่ำเสมอและไม่กระทบกับตารางเวลาการผลิตของบริษัทฯ

1.3 ความเสี่ยงทางการเงิน

ความเสี่ยงจากการผันผวนของอัตราแลกเปลี่ยน

บริษัทฯ
มีค่าใช้จ่ายที่เกิดขึ้นเป็นประจำที่เป็นสกุลเงินตราต่างประเทศคือค่าเยื่อกระดาษใยยาวและเศษกระดาษกล่อง
จึงทำให้บริษัทฯ มีความเสี่ยงจากความผันผวนของอัตราแลกเปลี่ยน

ระดับความเสี่ยงในเรื่องนี้มีไม่สูงนัก
ทั้งนี้เป็นเพราะในการสั่งซื้อวัตถุดิบดังกล่าวจะมีการกำหนดการสั่งซื้ออย่างน้อยเดือนละ 1 ครั้ง
และจะชำระราคาสินค้าภายในระยะเวลาตามกำหนดคือวันที่ส่งมอบสินค้า
ฉะนั้นจึงมีความเสี่ยงจากการผันผวนของอัตราแลกเปลี่ยนเพียงเท่ากับจำนวนการสั่งซื้อในแต่ละครั้งและในช่วงระยะเวลาสั้นๆตั้งแต่ระยะเวลาสั่งซื้อสินค้าจนถึงวันที่ชำระเงินซึ่งมีระยะเวลาเฉลี่ยประมาณ
20-30 วันเท่านั้น นอกจากนี้ บริษัทฯ
ได้ทำสัญญาซื้อเงินตราต่างประเทศล่วงหน้าเพื่อป้องกันความเสี่ยงจากอัตราแลกเปลี่ยน
โดยสัญญาดังกล่าวมีอายุไม่เกินหนึ่งปี

ความเสี่ยงจากการผันผวนของอัตราดอกเบี้ย

บริษัทฯ มีการทำสัญญาเงินกู้กับสถาบันการเงินแห่งหนึ่งรวมวงเงิน 1,110
ล้านบาทโดยสัญญาเงินกู้ทำขึ้นเมื่อวันที่ 1 เมษายน 2547 สัญญามีอายุ 9 ปี โดยมีอัตราดอกเบี้ยใน
2 ปีแรกเป็นแบบอัตราดอกเบี้ยคงที่หลังจากปีที่ 2 เป็นต้นไปเป็นแบบอัตราดอกเบี้ยลอยตัว และในปี
2550 บริษัทฯ
ได้ทำธุรกรรมตราสารอนุพันธ์ทางการเงินเพื่อประกันความเสี่ยงจากการผันผวนของอัตราดอกเบี้ย
โดยทำสัญญาแลกเปลี่ยนอัตราดอกเบี้ย (Interest Rate Swap) ของเงินกู้ยืมระยะยาวบางส่วน
โดย

ตกลงจ่ายชำระหนี้ดอกเบี้ยในอัตราคงที่ 5.30% ต่อปี ซึ่งมีผลบังคับตั้งแต่วันที่ 29 มิถุนายน 2550
จนถึงวันชำระหนี้เสร็จสิ้น